Nnyinza Kukola Ntya Bwe Mba Mpulira nti Abantu Abamu Sibagyamu?
By’osaanidde okukola
Okusooka, gezaako okumanya ekika ky’abantu b’osingira ddala okuwulira nti tobagyamu.
Emyaka:
Mpulira nga sigya mu . . .
b’emyaka gyange
bavubuka abansingako obukulu
bantu abakulu
Obusobozi:
Mpulira nga sigya mu bantu . . .
ab’amaanyi
abalina ebitone ebya waggulu
abagezi ennyo
Embeera z’Omuntu:
Mpulira nga sigya mu bantu . . .
abeekakasa
abamanyifu ennyo
ababeera mu bikoosi
Eky’okubiri, ku sentensi zino essatu wammanga londako gy’olaba nga y’ennyonnyolera ddala obulungi engeri gy’owuliramu ng’oli wamu n’abantu aboogeddwako waggulu.
Nneefuula ng’anyumirwa ebyo bye baba boogera.
Bye baba boogera sibissaako birowoozo; njogera ku ebyo nze ebinnyumira.
Nsirika busirisi nga boogera ne nninda okutuusa we nfunira akakisa nve we bali.
Eky’okusatu, ggwe kennyini baako ky’okolawo! Tosuubira nti abalala be baba balina okubaako kye bakolawo osobole okubagyamu; oluusi ggwe kennyini ggwe oba olina okubaako ky’okolawo osobole okubagyamu. (Abafiripi 2:4) Ekyo oyinza kukikola otya?
Tokitwala nti mikwano gyo balina kubeera ba myaka gyo bokka. Lowooza ku kino: Lwaki oyagala abo bokka bwe mwenkanya emyaka be baba babeera mikwano gyo, ate n’ova awo n’ogamba nti tolina mikwano? Bw’okola otyo, oba ofaananyeeko omuntu abeera ku kazinga kyokka n’agamba nti talina kya kulya songa ennyanja eyeetoolodde akazinga kw’ali ejjudde ebyennyanja!
“Maama yankubirizanga okunyumya n’abantu abansingako obukulu. Yaŋŋamba nti nja kukizuula nti ebintu bingi ebibanyumira nange bye binnyumira. Yali mutuufu era kati nnina emikwano mingi nnyo!”—Helena, 20.
Yiga okunyumya obulungi n’abantu. Kikulu nnyo (1) okuwuliriza, (2) okubuuza ebibuuzo, era (3) n’okulaga nti ofaayo ku balala.—Yakobo 1:19.
“Nfuba nnyo okuwuliriza obulungi ng’abalala boogera. Ate bwe mba njogera, nfuba okulaba nti seeyogerako nnyo era nti soogera bubi ku balala.”—Serena, 18.
“Omuntu bw’aba atandise okwogera ku kintu kye simanyi bulungi, mmusaba ayongere okunnyonnyola, era ekyo kimuleetera okuba nga y’ayogera ennyo okunsinga.”—Jared, 21.
“Nnina ensonyi nnyingi, era tekinnyanguyira n’akamu kunyumya na bantu. Naye okusobola okukola emikwano, omuntu aba alina okulaga nti afaayo ku balala. Bwe ntyo nange nnayiga okunyumya n’abantu.”—Leah, 16.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn